CELEX: 32019D1987
Language: hu
Date: 2019-11-25 00:00:00
Title: A Tanács (EU) 2019/1987 határozata (2019. november 25.) a Nemzetközi Olívatanács tagjainak tanácsában az olívaolajokra és olívapogácsa-olajokra alkalmazandó kereskedelmi szabványokkal kapcsolatban az Európai Uxnió által képviselendő álláspontról

29.11.2019   
               
               
                  HU
               
               
                  Az Európai Unió Hivatalos Lapja
               
               
                  L 308/95
               
            
         A TANÁCS (EU) 2019/1987 HATÁROZATA
         (2019. november 25.)
         a Nemzetközi Olívatanács tagjainak tanácsában az olívaolajokra és olívapogácsa-olajokra alkalmazandó kereskedelmi szabványokkal kapcsolatban az Európai Uxnió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az olívaolajról és az étkezési olajbogyóról szóló, 2015. évi nemzetközi megállapodást (a továbbiakban: megállapodás) az Unió nevében az (EU) 2016/1892 tanácsi határozattal (1) összhangban – figyelemmel a megállapodás egy későbbi időpontban történő megkötésére – 2016. november 18-án az ENSZ New York-i székházában aláírták. A megállapodás – a 31. cikkének (2) bekezdésével összhangban – 2017. január 1-jén ideiglenesen hatályba lépett,
                  
               
                     (2)
                  
                  
                     A megállapodást az Unió 2019. május 17-én az (EU) 2019/848 tanácsi határozat (2) révén kötötte meg.
                  
               
                     (3)
                  
                  
                     A megállapodás 7. cikkének (1) bekezdése értelmében a Nemzetközi Olívatanács tagjai tanácsának (a továbbiakban: a tagok tanácsa) el kell fogadnia az olívaolajokra és olívapogácsa-olajokra alkalmazandó kereskedelmi szabványok módosítására vonatkozó határozatokat.
                  
               
                     (4)
                  
                  
                     A tagok tanácsa a 2019. november 25. és 29. között megrendezendő 110. ülésszakán határozatot fogad el az olívaolajokra és olívapogácsa-olajokra alkalmazandó kereskedelmi szabványok módosításáról (a továbbiakban: a módosító határozat).
                  
               
                     (5)
                  
                  
                     Helyénvaló meghatározni az Unió által a tagok tanácsában képviselendő álláspontot, mivel az elfogadandó módosító határozat joghatással bír majd az Unióra nézve a Nemzetközi Olívatanács többi tagjával folytatott nemzetközi kereskedelemben, és meghatározó módon befolyásolhatja majd az uniós jog tartalmát, nevezetesen az 1308/2013/EU európai parlamenti és tanácsi rendelet (3) 75. cikke alapján a Bizottság által az olívaolajra vonatkozóan elfogadott forgalmazási előírások tekintetében.
                  
               
                     (6)
                  
                  
                     A tagok tanácsa által elfogadandó módosító határozat tárgya a tisztasági és a minőségi kritériumokra vonatkozó részek szerkesztési hibáinak kijavítása, valamint a lampante szűz olívaolajokra vonatkozó új döntési fa beillesztése. A módosító határozatot a Bizottság és a tagállamok olívaolajjal kapcsolatos tudományos és technikai kérdésekkel foglalkozó szakértői részletesen megvitatták. A módosító határozat hozzá fog járulni az olívaolajokra vonatkozó szabványok nemzetközi harmonizációjához, és olyan keretet fog teremteni, amely tisztességes versenyt biztosít az olívaolaj-ágazat termékeivel folytatott kereskedelemben. A módosító határozatot ezért támogatni kell, és következésképpen szükség lesz a 2568/91/EGK bizottsági rendelet (4) módosítására.
                  
               
                     (7)
                  
                  
                     Amennyiben a tagok tanácsának 110. ülésszakán elnapolják a módosító határozat elfogadását amiatt, mert egyes tagok nem tudják ahhoz jóváhagyásukat adni, az Uniónak az e határozat mellékletében ismertetett álláspontot kell képviselnie egy esetleges, a tagok tanácsa általi, levélváltás útján történő elfogadásra irányuló – a megállapodás 10. cikkének (6) bekezdése szerinti – eljárás keretében. A levélváltás útján történő elfogadásra irányuló eljárást a tagok tanácsának soron következő, 2020. júniusi rendes ülésszaka előtt kell kezdeményezni.
                  
               
                     (8)
                  
                  
                     Az Unió érdekeinek védelmét szem előtt tartva célszerű felhatalmazni a tagok tanácsában az Unió képviselőit, hogy a tagok tanácsának 110. ülésszakán kérjék a módosító határozat elfogadásának elhalasztását, amennyiben az említett ülésszakot megelőzően vagy annak során előterjesztett új tudományos vagy műszaki információk valószínűsíthetően érintik az Unió nevében képviselendő álláspont helytállóságát,
                  
               ELFOGADTA EZT A HATÁROZATOT:
         
            1. cikk
            A tagok tanácsának 2019. november 25. és 29. közötti 110. ülésszakán, illetve a tagok tanácsának soron következő, 2020. júniusi rendes ülésszaka előtt kezdeményezendő, a határozatoknak a tagok tanácsa általi, levélváltás útján történő elfogadására irányuló eljárás keretében az olívaolajokra és olívapogácsa-olajokra alkalmazandó kereskedelmi szabványok tekintetében az Unió által képviselendő álláspontot a melléklet határozza meg.
         
         
            2. cikk
            Amennyiben az 1. cikkben említett álláspontot valószínűsíthetően érintik a tagok tanácsának 110. ülésszaka előtt vagy alatt előterjesztett új tudományos vagy műszaki információk, az Unió kéri, hogy amíg az Unió az említett új információk alapján meghatározza álláspontját, halasszák el az olívaolajokra és olívapogácsa-olajokra alkalmazandó kereskedelmi szabványok módosításáról szóló határozatnak a tagok tanácsa általi elfogadását.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. november 25-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Tanács (EU) 2016/1892 határozata (2016. október 10.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról (HL L 293., 2016.10.28., 2. o.).
         
            (2)  A Tanács (EU) 2019/848 határozata (2019. május 17.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő megkötéséről (HL L 139., 2019.5.27., 1. o.).
         
            (3)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
         
            (4)  A Bizottság 2568/91/EGK rendelete (1991. július 11.) az olívaolaj és az olívamaradék-olaj jellemzőiről és az ezekre vonatkozó elemzési módszerekről (HL L 248., 1991.9.5., 1. o.).
      
      
         
            MELLÉKLET
            A tagok tanácsának 2019. november 25. és 29. közötti, 110. ülésszakán, illetve a soron következő, 2020. júniusi rendes ülésszaka előtt kezdeményezendő, a határozatoknak a tagok tanácsa általi, levélváltás útján történő elfogadására irányuló eljárás keretében az Unió támogatja az olívaolajokra és olívapogácsa-olajokra alkalmazandó COI/T.15/NC No. 3/Rev. 13 kereskedelmi szabvány felülvizsgálatát. Az említett felülvizsgálat tárgya a tisztasági és a minőségi kritériumokra vonatkozó részek szerkesztési hibáinak kijavítása, valamint a lampante szűz olívaolajokra vonatkozó új döntési fa beillesztése.
            A tagok tanácsában az Unió képviselői a Tanács újabb határozata nélkül támogathatják a Nemzetközi Olívatanács egyéb módszereinek és dokumentumainak technikai kiigazításait, ha az említett technikai kiigazítások az első bekezdésben említett felülvizsgálatból következnek.